google/wiki40b huggingface dataset:
Kereta api terjunam di Tenom

Gerabak kereta api terjunam ke dalam Sungai Padas, Tenom, Sabah, Malaysia pada 9 April 2008. Kemalangan itu terjadi kira-kira 20 km dari Kampung Tenom Lama, Tenom. Kereta api itu sepanjang 80 meter mempunyai 3 gerabak sahaja. Pemandu kereta api itu ialah Jividol Tadius, 49. Ketua Polis Daerah Tenom, Deputi Supritendan Mazlan Lazim berkata seramai 49 penumpang membeli tiket tetapi jumlah sebenar melebihi angka tersebut.
Dua penumpang (seorang wanita, Taminah Sikin, 50, dan Sukiman Misman, 56) terbunuh manakala 24 lagi cedera termasuk tiga parah. Mereka dihantar ke Hospital Daerah Tenom. 13 anggota bomba dari Tenom, Keningau, Sipitang dan Kuala Penyu mencari mangsa yang dikhuatiri masih berada di dalam gerabak kereta api atau dihanyutkan air Sungai Padas.  Kemungkinan ada penumpang yang tidak membeli tiket tetapi turut sama dalam perjalanan itu. Empangan Pangi diarahkan membuka pintu empangannya agar air sungai surut dengan cepat dan memudahkan usaha mencari mangsa yang tersepit.
Kerajaan negeri Sabah memberi sumbangan sebanyak RM3,000 kepada keluarga mangsa yang terbunuh dan RM500 kepada yang tercedera sebagai bantuan awal.
Punca kejadian belum dapat dipastikan oleh Jabatan Kereta Api Negeri Sabah (JKNS). Landasan itu telah diperiksa 20 minit sebelum insiden berlaku dan didapati selamat. Landasan itu hanya beberapa meter sahaja dari tebing sungai dan tebingnya runtuh akibat hujan lebat pada hari sebelum kejadian. Tebing sungai runtuh berhadapan Stesen Janakuasa Hidro Pangi sebelum kereta api tersebut menyeberang Sungai Padas.
Tiga gerabak yang tenggelam ke dalam Sungai Padas telah dikeluarkan dan dibawa ke Kota Kinabalu. Sebagai alternatif, kereta api rel sementara telah digunakan dari Kampung Rayoh ke Beaufort sejauh 20 km bagi memastikan murid-murid dan guru meneruskan persekolahan. Penduduk dari bandar Tenom ke Beaufort amat bergantung kepada perkhidmatan kereta api itu untuk berulang-alik ke tempat kerja. Inilah satu-satu kaedah pengangkutan yang ada terutama di Kampung Saliuton, Kampung Pangi, Batu 75 dan Rayoh. Petani di situ terpaksa menggunakan troli di sepanjang landasan kerana tidak ada alternatif lain.
Ketua Menteri Sabah, Datuk Seri Musa Aman mengarahkan perkhidmatan kereta api itu dihentikan sementara. Sebuah landasan kereta api baru dari Tenom ke Beaufort dalam pembinaan dan akan siap tidak lama lagi. Landasan baru ini lebih kukuh dan jauh dari tebing sungai.
Menteri Pelancongan, Kebudayaan dan Alam Sekitar negeri, Datuk Masidi Manjun berharap tragedi ini tidak menjejaskan industri perlancongan di Sabah. Perkhidmatan kereta api diesel yang digunakan sejak tahun 1960-an antara Kota Kinabalu ke Beaufort dan Tenom telah lama dihentikan kerana kekurangan penumpang.
Kementerian Pengangkutan patut membina jalan raya di sepanjang Sungai Motolop iaitu dari Kampung Pangi ke Kampung Bamban sejauh 10 km. Jalan raya itu kelak dapat memudahkan mereka pergi ke pekan Tenom.
Kawasan ini berbukit-bukau didiami oleh majoriti suku kaum Murut dan mereka bergantung hidup kepada sumber pertanian seperti padi bukit, getah, kopi dan sayur-sayuran selain memburu binatang dan menangkap ikan sungai.
Heledulaa Utara

Poskod

Poskod yang digunakan di Heledulaa Utara adalah 96119. Terdapat 11 buah desa di dalam daerah kecamatan Kota Timur.
Felda Chuping

Felda Chuping terletak di Chuping, Perlis, Malaysia berhampiran dengan sempadan Thailand. Tanah rancangan ini dikendalikan oleh agensi kerajaan, Felda. Jenis tanah di sini sesuai ditanam dengan pokok tebu. Pokok tebu Chuping terkenal kerana berkualiti di samping tebu di Kuala Gula,Perak. Sekiranya bekalan gula tidak mencukupi untuk penduduk Malaysia, gula diimport dari Filipina.
Lebih 8,000 hektar ladang tebu di Chuping.Kilang Gula Felda Chuping membekalkan gula kepada seluruh penduduk di Malaysia.

Memproses tebu

Sebelum pokok tebu ditebang, pokok tebu akan dibakar terlebih dahulu. Pokok tebu yang telah dibakar dan berwarna hitam ini sangat keras dan kering. Sebuah ladang tebu dibakar dalam tempoh beberapa jam sahaja. Pokok tebu ditebang dengan tenaga manusia dan kini dengan jentuai .Kemudian diangkut ke dalam lori dan dibawa ke kilang memproses gula di Chuping. Kilang ini milik bilioner Malaysia Robert Kuok. Kebanyakan kilang gula di Malaysia dimonopoli oleh beberapa syarikat multinasional sahaja dengan kebenaran kerajaan Malaysia. Harga gula dikawal oleh kerajaan Malaysia.
Sejarah Atlantik

Sejarah Atlantik (سجاره أطلنطيق) adalah bidang khusus dalam sejarah yang mengkaji Dunia Atlantik pada zaman moden awal. Dunia Atlantik dicipta oleh penemuan tanah baru oleh orang Eropah, dan Sejarah Atlantik adalah kajian dunia itu. Ia berasaskan idea bahawa, berikutan peningkatan hubungan Eropah dengan Dunia Baru pada abad ke-16, benua-benua yang bersempadan dengan Lautan Atlantik—Amerika, Eropah, dan Afrika—merupakan sistem serantau atau llingkungan ekonomi dan pertukaran kebudayaan yang boleh dipelajari sebagai satu kesatuan. 
Tema ini adalah interaksi kompleks antara Eropah (terutama Britain, Perancis, dan Semenanjung Iberia) dan koloni Dunia Baru. Ia merangkumi pelbagai topik demografi, sosial, ekonomi, politik, undang-undang, ketenteraan, intelektual dan agama yang diperlakukan dengan cara perbandingan dengan melihat kedua-dua belah Atlantik. Kebangkitan agama mencirikan Britain dan Jerman, serta Kesedaran Besar Pertama di koloni Amerika. Migrasi dan bangsa/perhambaan menjadi topik penting.
Pengamal sejarah Atlantik biasanya menumpukan pada saling hubungan dan pertukaran antara kawasan-kawasan dan tamadun-tamadun yang mereka harungi. Khususnya, mereka berpendapat bahawa sempadan antara negara-negara yang secara tradisinya menentukan batas-batas historiografi yang lebih tua tidak boleh digunakan untuk fenomena transnasional seperti perhambaan, kolonialisme, aktiviti mubaligh dan pengembangan ekonomi. Sejarah alam sekitar dan kajian demografi sejarah juga memainkan peranan penting, kerana banyak persoalan utama dalam bidang ini berputar di sekitar kesan ekologi dan epidemiologi Pertukaran Columbus.
Montfa, Tarn

Montfa ialah sebuah komun yang terletak di komun Tarn di selatan Perancis.
Bosnia dan Herzegovina

Demografi

Berdasarkan bancian 1991, Bosnia dan Herzegovina memiliki penduduk seramai 4,377,000 orang, sementara bancian tidak rasmi oleh UNHCR pada tahun 1996 menunjukkan penurunan kepada 3,920,000 orang. Penghijrahan besar penduduk semasa Perang Yugoslavia pada tahun 1990-an menyebabkan perubahan demografi di Bosnia. Antara tahun 1991 hingga 2013, perselisihan politik memjadikan aktiviti bancian mustahil. Satu bancian telah dirancang pada tahun 2011, dan kemudiannya pula pada tahun 2012, tetapi tertunda sehingga bulan Oktober 2013. bancian 2013 mendapati sejumlah 3,791,622 orang penduduk daripada 1.16 juta isi rumah; 585,411 orang kurang berbanding dengan bancian pada tahun 1991.
Gua Kandu

Gua Kandu merupakan sebuah gua batu kapur yang popular untuk diterokai yang terletak di Gopeng, Lembah Kinta, Perak. Batu kapur mudah terhakis, hancur dan larut apabila terkena hujan dan air larian. Jumlah hujan yang banyak di kawasan khatulistiwa menyebabkan terbentuknya sungai dalam gua, stalaktit dan stalakmit.  Di Gopeng juga terdapat pelbagai gua termasuk  Gua Tempurung.
Lapangan Terbang Antarabangsa Soekarno-Hatta

Terminal

Domestik dan Antarabangsa,

Jarak dari Jakarta: 12km (7 mil),

Posisi 06°07´32"S, 106°39´21"T,

Elevasi 10m (32 kaki),

2 Terminal Penumpang, 1 Terminal Khas(Haji/TKI), 8 Aircraft Stand

Landasan

2 Landasan

Landasan 1: Heading 07R/25L, 3.660m (12,007ft), ILS

Landasan 2: Heading 07L/25R, 3.600m (11,811ft), ILS
Bilara

Demografik 2001

Menurut bancian India pada tahun 2001, Bilara memiliki bilangan penduduk seramai 38,650. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Bilara memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 67% lelaki dan 33% wanita mampu membaca. 16% dari populasi berusia di bawah 6 tahun. (2001)
Filem I Have Loved

Pelakon

Para pelakon yang berlakon di dalam filem ini termasuk Glen Goei, Amarin Cholvibul, Eryn Tett, Laetitia Gangotena

Penerbitan

Filem I Have Loved ini , yang masa tayangannya sepanjang 75 minit ini dihasilkan oleh 13 Little Pictures, E & W Films, dan syarikat pengedarnya adalah 13 Little Pictures.

Tayangan

Filem terbitan Tan Bee Thiam ini dihasilkan untuk tayangan umum dalam format HD/ 35mm dan syarikat pengedarnya adalah 13 Little Pictures.
Burung Kedidi Kaki Merah

Ciri-ciri

Burung Kedidi Kaki Merah ialah haiwan berdarah panas, mempunyai sayap dan tubuh yang diselubungi bulu pelepah. Burung Kedidi Kaki Merah mempunyai paruh tanpa gigi.
Jantung Burung Kedidi Kaki Merah terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Kedidi Kaki Merah membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Mannequin

Muzik video

Muzik video untuk "Mannequin" diarahkan oleh Brian Oh, dan memaparkan visual yang menawan dan menakjubkan menyaksikan pasangan itu memulakan hari mereka dalam kesunyian tetapi mengakhirinya dengan pelukan hangat. Yuna mendapat bantuan rakan-rakannya, Mercedes Drisdom dan Kenan Peters untuk menyaksikan pertunjukan dramatik untuk mengikuti trek. Dua bintang video itu juga akan berkahwin.

Ulasan kritis

Menurut Zaidi Che dalam ulasan beliau untuk portal STAIL.my, beliau menyifatkan "Mannequin" sebagai sebuah lagu "yang mendalam dan saya begitu terkesan sekali dengan emosi Yuna terutama di bait awal lagu ini. Bisik suaranya gemersik dan ya liriknya juga bagus."
Sukamekar, Jatisari

Poskod

Poskod yang digunakan di Sukamekar adalah 41374. Terdapat buah desa di dalam daerah kecamatan Jatisari.
Filem The Pagemaster

Pelakon

Filem ini turut disertai oleh beberapa orang pelakon terkenal, antaranya adalah Macaulay Culkin, Christopher Lloyd, Canan J. Howell

Ringkasan

Seorang budak lelaki pengecut yang mengubur dirinya dalam statistik kemalangan memasuki perpustakaan untuk berteduh dari ribut telah diubah menjadi gambaran animasi oleh Pagemaster. Beliau terpaksa berusaha melepasi beberapa halangan dari buku-buku klasik untuk kembali ke kehidupan sebenar.
Sekolah Kebangsaan Nanga Nyimoh

Sejarah

Penubuhan sekolah ini atas cadangan Penghulu Jugah ak Lapik. Cadangan beliau telah mendapat sokongan daripada penduduk tempatan. Dengan inisiatif penduduk rumah panjang iaitu dari Nanga Tekalit hingga ke Rumah Inggong (Lubok Nyimoh), S.K Nanga Nyimoh Penghulu Jugah sebenarnya bukanlah orang tempatan di Nyimoh . beliau beraal dari Nanga Tengangai , Sungai Musah.
Pada mulanya , beliau telah berpindah dari Nanga Tengangai ke Takan, kemudian dari Nanga Takan ke Nanga Entawai dan terkhir sekali beliau berpindah adalah dari Nanga Entawai ke Nanga Nyimoh. Semasa beliau menetap di Nanga nyimoh beliau telah dikurniakan seorang cahaya mata lelaki yang telah diberi naman Pagang anak Jugah. Pada tahun 1980, Penghulu Jugah meninggal dunia dan adiknya Bantan menjadi Tuan Rumah menggantikan tempat beliau . Selepas Tuai Rumah Bantan meninggalkan dunia, anak mendiang Penghulu Jugah iaitu Pagang anak Jugah telah menggambil tugasTuai Rumah sehingga kehari ini.
Pada asalnya, sebutan asal 'NYIMOH' adalah "NIMOH' , iaitu petikan dari bahasa iban di mana ia adalah bagi gelaran bagi sejenis pokok yang hidup di kawasan sekitar. Menurut penduduk asal yang tinggal berhampiran sekolah ini, terdapat pokok nimoh di muara sungai yang terletak berhampiran dengan sekolah. Dengan itu, nama pokok nimoh diambil sebagai nama sekolah di mana ianya didaftarkan sebagai SRK NANGA NYIMOH, diketika itu
S.k. Nanga Nyimoh terletak di tepi Sungai Katibas iaitu kira-kira 30 minit dari Pekan Song melalui jalan air dan 20 minit melalui jalan darat.
Filem Far from Home: The Adventures of Yellow Dog

Pelakon

Filem ini turut disertai oleh beberapa orang pelakon terkenal, antaranya adalah Jesse Bradford, Mimi Rogers, Bruce Davison

Ringkasan

Remaja Angus menerima anjing liar dan menamakannya Yellow ("Kuning"). Beberapa hari kemudian, ketika dalam perjalanan di sepanjang pantai British Columbia dengan Angus ...
Fiac

Fiac ialah sebuah komun yang terletak di komun Tarn di selatan Perancis.
Hak asasi manusia di New Zealand

Hak asasi manusia di New Zealand ditangani dalam pelbagai dokumen-dokumen yang membentuk perlembagaan. Khususnya, kedua-dua undang-undang utama yang melindungi hak asasi manusia New Zealand Akta Hak Asasi Manusia 1993 dan New Zealand Rang Undang-undang Akta Hak Asasi 1990. Di samping itu, New Zealand juga telah diratifikasi banyak antarabangsa Pertubuhan Bangsa-Bangsa Bersatu triti. 2009 Laporan Hak Asasi Manusia oleh Jabatan Negara Amerika Syarikat diperhatikan bahawa kerajaan umumnya menghormati hak-hak individu, tetapi menyuarakan kebimbangan mengenai status sosial [Māori orang | penduduk Orang Asli]].
Selles, Pas-de-Calais

Selles merupakan sebuah komun di jabatan Pas-de-Calais di utara Perancis.
Kampung Kuala Pah

Poskod

Poskod yang digunakan di Kampung Kuala Pah, Kuala Klawang, Negeri Sembilan ialah 71600.
Adenbach

Adenbach merupakan sebuah kawasan perbandaran terletak di daerah Kusel, Rhineland-Palatinate, Jerman.
Burung Layang-layang Jambul Kelabu

Ciri-ciri

Burung Layang-layang Jambul Kelabu ialah haiwan berdarah panas, mempunyai sayap dan tubuh yang diselubungi bulu pelepah. Burung Layang-layang Berjambul Tokeng Kelabu mempunyai paruh tanpa gigi.

Pembiakan

Sebagai burung, Layang-layang Jambul Kelabu membiak dengan cara bertelur 1 biji. Telur yang dihasilkan mempunyai cangkerang keras dan berwarna putih-kelabu.
Papparapatti, Salem

Demografik 2001

Menurut bancian India pada tahun 2001, Papparapatti memiliki bilangan penduduk seramai 9,020. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Papparapatti memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 60% lelaki dan 40% wanita mampu membaca. 12% dari populasi berusia di bawah 6 tahun. (2001)
Kampung Batu Putih, Kerteh

Poskod

Poskod yang digunakan di Kampung Batu Puteh, Kerteh, Terengganu adalah 24300.
James Callaghan

Kehidupan awal

Dilahirkan di Portsmouth, Hampshire, England, Callaghan adalah anak kepada Ketua Pegawai Kecil Tentera Laut Diraja British yang berketurunan orang Ireland. Beliau menyertai Sekolah Menengah Portsmouth Utara (kini Sekolah Lelaki Bandaraya Portsmouth) di Hilsea. Ayahnya meninggal dunia ketika Callaghan berumur sembilan tahun.
Pada tahun 1929 ketika berumur 17 tahun, Callaghan menamatkan pendidikannya untuk bekerja sebagai kerani dalam Jabatan Hasil Dalam Negeri. Semasa bertugas sebagai Pemeriksa Cukai, beliau memainkan peranan penting dalam pengasasan Persatuan Pegawai-pegawai Cukai sebagai sebuah kesatuan pekerja dan menjadi salah satu ahli Eksekutif Nasionalnya. Selepas penggabungan pada tahun 1937, beliau dilantik sebagai Penolong Setiausaha Persekutuan Kakitangan Hasil Dalam Negeri, satu jawatan penuh masa dan dengan itu, meletakkan jawatan perkhidmatan awamnya. Pada tahun 1931, Callaghan menyertai Parti Buruh.
Callaghan berkahwin dengan Audrey Elizabeth Moulton pada Julai 1938. Mereka dikurniakan dengan tiga orang anak, iaitu seorang anak lelaki dan dua orang anak perempuan. (Margaret, anak perempuannya, kemudian menjadi Baroness Jay dari Paddington, serta Ketua Dewan Pertuanan dari tahun 1998 hingga tahun 2001).
Dalam melaksanakan tugasnya dalam kesatuan, Callaghan bertemu dengan Harold Laski, Pengerusi Jawatan Eksekutif Nasional Parti Buruh dan ahli akademi Pusat Pengajian Ekonomi London (LSE) yang amat dihormati. Laski menggalakkan beliau bertanding untuk Parlimen. Callaghan menyertai Tentera Laut DiRaja pada tahun 1943, dan dinaikkan pangkat sehingga Leftenan. Ketika mengambil cuti, beliau dipilih sebagai calon Parlimen untuk Cardiff Selatan.
Masjid Ujong Pasir

Sejarah

Masjid Ujong Pasir merupakan sebuah masjid yang terletak dalam daerah Melaka Tengah, Melaka. Masjid yg digunakan oleh penduduk kampung ini telah dibaik pulih mengikut peredaran semasa.

Pentadbiran

Masjid Ujong Pasir memiliki nombor pendaftaran masjid No Daftar: MY-04-MT-00163.
Munisipaliti Copenhagen

Munisipaliti Copenhagen merupakan sebuah kawasan wilayah (Denmark: kommune) di Region Hovedstaden di Denmark. Munisipaliti Copenhagen memiliki keluasan sebesar 91.3 km² dan memiliki populasi sebesar 518,550 orang.
Sekolah Rendah Arab (JAIM) Batang Tiga Timur

Pencapaian

Pada tahun 2011 UPSR tiga orang pelajar berjaya mendapat 5A Sijil Ibtidaiyyah Al-Arabiah 3 orang pelajar mendapat Mumtaz
Pada tahun 2012 UPSR dua orang pelajar berjaya mendapat 5A Sijil Ibtidaiyyah Al-Arabiah 10 orang pelajar mendapat Mumtaz
SRA Batang Tiga Timur juga telah berjaya mendapat Anugerah Bai'ah(http://www.smslabuan.edu.my/soalan-lazim/apa-itu-new-deals-atau-baiah/) untuk makluman. Peningkatan pencapaian dari tahun 2011 adalah sangat membanggakan. Tahniah kepada semua guru, murid dan ibu bapa yang sentiasa berusaha keras, dalam meningkatkan prestasi sekolah.
Coen, Queensland

Geografi

Lokasi Coen terletak di sebelah timur Semenanjung Cape York dengan Laut Coral membentuk sempadan timurnya. Sebahagian dari sempadan utara mengikuti Sungai Archer, manakala Sungai Coen membentuk sebahagian dari sempadan baratnya. Peninsula Developmental Road berjalan secara kasar ke utara ke selatan melalui kawasan tersebut.

Sejarah

Pada tahun 1623, Jan Carstensz, pelayar kapal Pera dari Syarikat Hindia Timur Belanda menamakan sungai di Semenanjung Cape York selepas Jan Pieterszoon Coen, dari Hindia Timur Belanda. Hari ini sungai ini dikenali sebagai Sungai Archer dan namanya Sungai Coen diberikan kepada salah satu anak sungai.
Emas ditemui di Sungai Coen pada tahun 1876. Coen muncul sebagai kubu kecil yang dibina oleh [[Perlombongan|pelombong] emas dan prospektor pada bulan Mei 1877, tetapi emas terburu-buru ini segera berakhir, dan penyelesaiannya tidak pulih sehingga 1883. Ia menjadi pusat untuk beberapa tambang emas kecil di rantau ini tetapi, pada tahun 1893, dan bandar menjadi tempat yang lebih besar.
Pejabat Pos Coen dibuka pada 20 Jun 1893 (sebuah pejabat penerima telah dibuka dari tahun 1888).
Lombong Great Northern terus beroperasi hingga 1916 dan menghasilkan sekitar 52,000 ons troy (1,617 kg) emas sebelum ia ditutup.
Pada 3 Julai 2014, Barry Port bersara dari Polis Queensland. Beliau adalah pelacak polis Orang Asli Australia yang terakhir di Australia. Dalam tempoh 36 tahun beliau bekerja untuk polis, dia telah mengesan penjenayah, kehilangan orang dan stowaways.

Kemudahan

Hari ini Coen menyediakan perkhidmatan kepada rantau ini, dan merupakan titik bekalan yang penting di jalan tidak berturap panjang menuju Weipa dan masyarakat utara yang lain. Ia adalah tempat perhentian yang popular untuk pelancong yang memandu ke hujung Cape York - bahagian paling utara di tanah besar Australia.
Ia mempunyai landasan lapangan terbang di Lapangan Terbang Coen (24 kilometre (15 mi) utara bandar), perpustakaan awam, hotel / motel, rumah tetamu, dua kedai umum dan kedai bahan bakar, hospital, pejabat pos, stesen, tapak perkhemahan, tadika sekolah rendah, asas ranger dan banyak lagi. Terdapat perkhidmatan penerbangan berjadual ke Lockhart dan Cairns empat kali seminggu.

Tarikan

Coen adalah destinasi yang ideal untuk pengamat burung: terdapat penginapan yang baik dan fauna burung yang besar dan bervariasi dengan wakil-wakil dari hutan hujan, hutan monsun dan hutan pesisir.
Kapal selam kelas Sea Serpent

Kapal selam kelas Sea Serpent merupakan kapal selam yang dibina dalam tahun 1960an untuk tentera laut Sweden.
Data Teknikal Utama
Dimensi Panjang 504 m, diameter 6.1 m

Isipadu Anggaran 1 200 tan (menyelam)

Senjata (torpedo) 4 x 53 cm tubes, 2 x 40 cm tubes

Pancuan Elektrik, disel

Anak kapal 24 pegawai dan kelasi
Lengkongjaya, Pamanukan

Poskod

Poskod yang digunakan di Lengkongjaya adalah 41254. Terdapat buah desa di dalam daerah kecamatan Pamanukan.
Nomborn

Nomborn merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Manglaya Sadak

Demografik 2001

Menurut bancian India pada tahun 2001, Manglaya Sadak memiliki bilangan penduduk seramai 5,951. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Manglaya Sadak memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 62% lelaki dan 38% wanita mampu membaca. 15% dari populasi berusia di bawah 6 tahun. (2001)
Cijakan

Poskod

Poskod yang digunakan di Cijakan adalah 42274. Terdapat 8 buah desa di dalam daerah kecamatan Bojong.
Wehnde

Wehnde merupakan sebuah kawasan perbandaran terletak di daerah Eichsfeld, Thüringen, Jerman.
Cabezarados

Cabezarados merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Masjid Mukim Sokor

Pentadbiran

Masjid Mukim Sokor memiliki nombor pendaftaran masjid No Daftar: MY-03-KB-00392.
Lembaga Pelabuhan Bintulu

Lembaga Pelabuhan Bintulu ditubuhkan bagi memantau pelaksanaan pembinaan Pelabuhan Bintulu. Setelah Pelabuhan Bintulu di Tanjung Kidurong beroperasi , Lembaga Pelabuhan Bintulu menguruskan hal ehwal pelabuhan khususnya import dan eksport.
Francisco de Toledo

Francisco de Toledo, Count Oropesa (bahasa Sepanyol: Don Francisco de Toledo, conde de Oropesa) (10 Julai 1515, Oropesa, Sepanyol—1584, Seville) adalah wizurai dari Peru pada sepuluh enam kurun, dari 26 November 1569 hingga 23 September 1581.
Kutawargi

Poskod

Poskod yang digunakan di Kutawargi adalah 41382. Terdapat buah desa di dalam daerah kecamatan Rawamerta.
Hopfgarten, Thuringia

Hopfgarten merupakan sebuah kawasan perbandaran terletak di daerah Weimarer Land, Thüringen, Jerman.
Azreen Manan

Azreen Manan atau nama sebenarnya, Azrina Abdul Manan merupakan seorang penyanyi popular era 1990-an di Malaysia. Beliau yang menghidap kanser serviks mening­gal dunia di Institut Kanser Negara, Putrajaya pada pukul 1.06 petang 18 Ogos 2018 pada usia 41 tahun.
Allahyarham Azreen Manan pernah berkahwin pada usia 16 tahun dengan adinda Sultan Pahang, Sultan Ahmad Shah iaitu Datuk Seri Tengku Kamarulzaman Sultan Abu Bakar atau lebih dikenali sebagai Tengku Intan pada tahun 1993.
Allahyarham dilaporkan menghidap kanser serviks sejak dua tahun sebelumnya dan pernah menjalani pembedahan membuang ovari. Jenazah Allahyarham disempurnakan di Masjid Tun Abdul Aziz Seksyen 14, Petaling Jaya, Selangor sebelum di kebumikan di Tanah Perkuburan Islam Bukit Kiara.
Kampung Desa Mahang

Poskod

Poskod yang digunakan di Kampung Desa Mahang, Jeram, Selangor ialah 45000.
Adam Shah

Kehidupan dan kerjaya

Adam Shahz dilahirkan dan dibesarkan di Kuala Lumpur. 
Beliau memulakan kerjaya lakonan pada 2011 menerusi watak pesalah juvana bernama Ayam dalam siri drama Juvana yang turut dibintangi oleh Zahiril Adzim, Johan As'ari dan Syazwan Zulkifly. 
Penampilan filem pertamanya ialah pada 2012 menerusi filem SAM: Saya Amat Mencintaimu arahan Syafiq Yusof lakonan Shaheizy Sam dan Lisa Surihani, yang mana beliau melakonkan watak kecil sebagai lelaki misteri. Beliau mengulangi semula watak Ayam lakonannya dalam tiga siri filem Juvana yang ditayangkan pada 2013, 2015 dan 2016.
Beliau berkahwin dengan pelakon Fatin Afeefa pada 2013 dan dikurniakan seorang anak, pasangan ini memfailkan perceraian pada 2017.
Banjarnegara

Poskod

Poskod yang digunakan di Banjarnegara adalah 42273. Terdapat 9 buah desa di dalam daerah kecamatan Pulosari.
Daerah Shahrak

Shahrak merupakan sebuah wilayah di Wilayah Ghor, Afghanistan.
The Crow: Wicked Prayer

Pelakon

Filem ini turut disertai oleh beberapa orang pelakon terkenal, antaranya adalah Yuji Okumoto, Marcus Chong, Tito Ortiz

Ringkasan

Dalam perjalanan untuk menjadi seorang setan abadi, ketua kumpulan Luc Crash (Boreanaz) merancang pembunuhan Jimmy Cuervo (Furlong) dan teman wanitanya, Lily (Chriqui).
Hamdan Yahya

Hamdan Yahya adalah seorang penulis di Malaysia.